บทที่ 1
บทนำ

ความเป็นมาและความสำคัญในการจัดทำแผนยุทธศาสตร์การพัฒนาท้องถิ่น
ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ มาตรา ๑๖ และมาตรา ๑๗ บัญญัติให้เทศบาล องค์การบริหารส่วนตำบลและการปกครองส่วนท้องถิ่นรูปแบบพิเศษ มีหน้าที่ในการจัดทำแผนพัฒนาท้องถิ่นของตนเอง  และองค์การบริหารส่วนจังหวัดซึ่งนอกจากมีอำนาจหน้าที่ในการจัดทำแผนพัฒนาท้องถิ่นของตนเองแล้วยังมีอำนาจหน้าที่ในการประสานการจัดทำแผนพัฒนาจังหวัดตามระเบียบที่คณะรัฐมนตรีกำหนดอีกด้วย และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา ซึ่งหมายความว่า แผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น ซึ่งแสดงวิสัยทัศน์ พันธกิจ และจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน แผนยุทธศาสตร์การพัฒนา จังหวัด อำเภอ นโยบายของผู้บริหารท้องถิ่นที่แถลงต่อสภาท้องถิ่น และแผนชุมชน ดังนั้น เทศบาลตำบลนาสาร   จึงได้จัดทำแผนยุทธศาสตร์การพัฒนาให้เป็นไปตามที่กฎหมายกำหนด
การวางแผนเป็นกระบวนการมองไปข้างหน้าและกำหนดการใช้ทรัพยากรขององค์กร โดยกำหนดกิจกรรมต่าง ๆ ไว้ล่วงหน้า ให้บรรลุตามภารกิจ วัตถุประสงค์ นโยบาย เป้าหมาย ขององค์กร ซึ่งเกี่ยวข้องกับชีวิตความเป็นอยู่ที่ดีของประชาชนในท้องถิ่น การที่เทศบาลตำบลนาสารจะพัฒนาไปในทิศทางใดจำเป็นต้องมีการกำหนดวิสัยทัศน์และยุทธศาสตร์เพื่อแปลงสู่การปฏิบัติ แผนยุทธศาสตร์การพัฒนาเทศบาลตำบลนาสาร (พ.ศ.๒๕59-๒๕๖5) มีลักษณะเป็นแผนยุทธศาสตร์ระยะ 7 ปี ซึ่งอาศัยกระบวนการในการวิเคราะห์สถานการณ์และสภาพแวดล้อมเพื่อให้ทราบถึงจุดเด่น จุดด้อย อุปสรรค และโอกาสจากแผนยุทธศาสตร์ การพัฒนาตำบล เพื่อนำมากำหนดทิศทางในการพัฒนาโดยการกำหนดวิสัยทัศน์ เทศบาลตำบลนาสาร ซึ่งมีอยู่อย่างจำกัด เป็นไปอย่างมีประสิทธิภาพ ประสิทธิผล มีความยืดหยุ่นและสอดคล้องกับพันธกิจ วัตถุประสงค์ เป้าหมายและยุทธศาสตร์ในการพัฒนา เพื่อให้การบริหารการจัดสรรทรัพยากรของเทศบาลกับสถานการณ์ และสภาพแวดล้อมทั้งภายในและภายนอกที่เปลี่ยนแปลงไปอย่างรวดเร็ว
แผนยุทธศาสตร์การพัฒนาของเทศบาลตำบลนาสารได้จัดทำขึ้นโดยอาศัยหลักการและกรอบแนวทางที่สำคัญ ดังนี้
๑. นโยบายของนายกเทศมนตรีตำบลนาสาร ที่ได้แถลงต่อสภาเทศบาลตำบลนาสาร เมื่อวันที่   ๑๗ มกราคม  ๒๕๕๖

๒. กรอบนโยบายและทิศทางการพัฒนาขององค์กรปกครองส่วนท้องถิ่น ซึ่งคณะกรรมการประสานแผนพัฒนาท้องถิ่นจังหวัดนครศรีธรรมราช กำหนดไว้และสอดคล้องกับแนวทางการพัฒนาตามแผนพัฒนาเศรษฐกิจและสังคมแห่งชาติฉบับที่ ๑๑ แผนยุทธศาสตร์การพัฒนาจังหวัด แผนอำเภอ แผนชุมชน
๓. ปัญหาความต้องการที่สำคัญจากประชาคมเทศบาลตำบลนาสาร
องค์ประกอบในการจัดทำแผนยุทธศาสตร์ จะประกอบไปด้วย ลักษณะของแผนยุทธศาสตร์ วัตถุประสงค์ของการจัดทำแผนยุทธศาสตร์การพัฒนา ขั้นตอนในการจัดทำแผนยุทธศาสตร์การพัฒนา และประโยชน์ของการจัดทำแผนยุทธศาสตร์การพัฒนา   โดยเสนอตามรายหัวข้อดังนี้
๑.๑  ลักษณะของแผนยุทธศาสตร์การพัฒนา
		แผนยุทธศาสตร์การพัฒนา เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาองค์กรปกครองส่วนท้องถิ่น  ซึ่งแสดงถึงวิสัยทัศน์ พันธกิจ จุดมุ่งหมายเพื่อการพัฒนาในอนาคต โดยสอดคล้องกันยุทธศาสตร์การพัฒนาในพื้นที่ ยุทธศาสตร์การพัฒนาจังหวัด แผนพัฒนาเศรษฐกิจและสังคมแห่งชาติ ยุทธศาสตร์การพัฒนาขององค์กรปกครองท้องถิ่นในเขตจังหวัด แผนพัฒนาจังหวัดและแผนชุมชน
 การวางแผนยุทธศาสตร์การพัฒนามีความสำคัญต่อองค์กรปกครองส่วนท้องถิ่นเป็นอย่างยิ่ง ทั้งนี้เนื่องจากแผนยุทธศาสตร์การพัฒนาเป็นแผนพัฒนาที่มุ่งไปสู่สภาพการณ์ที่ต้องการให้เกิดขึ้นในอนาคต เป็นกรอบในการกำหนดทิศทางการพัฒนาขององค์กรปกครองส่วนท้องถิ่นให้มุ่งไปสู่ภาพการณ์อันพึงประสงค์ได้อย่างเท่าทันกับการเปลี่ยนแปลง โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ การจัดทำแผนยุทธศาสตร์การพัฒนาจึงเป็นการกำหนดทิศทางการพัฒนาขององค์กรปกครองส่วนท้องถิ่น ที่ต้องกำหนดถึงสภาพการณ์ที่ต้องการจะบรรลุและแนวทางในการที่จะทำให้บรรลุถึงสภาพการณ์นั้น
      	การจัดทำแผนยุทธศาสตร์การพัฒนาของเทศบาลตำบลนาสาร ตั้งอยู่บนพื้นฐานของการรวบรวมและการวิเคราะห์ข้อมูลอย่างรอบด้านและเป็นระบบ ทั้งนี้เพื่อให้ได้แผนยุทธศาสตร์การพัฒนาที่สามารถนำไปสู่การแก้ไขปัญหาและสนองตอบต่อความต้องการของประชาชนในท้องถิ่นได้อย่างแท้จริง
๑.๒ วัตถุประสงค์ของการจัดทำแผนยุทธศาสตร์การพัฒนา
	การจัดทำแผนยุทธศาสตร์การพัฒนาของเทศบาลตำบลนาสาร มีวัตถุประสงค์ ดังนี้
	(๑)  เพื่อจัดทำแผนยุทธศาสตร์อย่างมีประสิทธิภาพ สามารถตอบสนองต่อปัญหา ตามความต้องการของประชาชน
	(๒)  เพื่อกำหนดแผนงาน โครงการและกิจกรรมการพัฒนาและแก้ไขปัญหาความเดือดร้อนของประชาชนและเพื่อนำไปสู่การบรรลุเป้าหมายการพัฒนา

	(๓)  เพื่อใช้เป็นแนวทางในการจัดสรรทรัพยากรและงบประมาณของเทศบาลตำบลได้อย่างทั่วถึง เป็นธรรม และเป็นไปตามลำดับความจำเป็นเร่งด่วน
	(๔)  เพื่อใช้เป็นเครื่องมือในการประสานการปฏิบัติการพัฒนากับหน่วยงานอื่นๆในพื้นที่
	(๕)  เพื่อใช้เป็นกรอบในการจัดทำแผนพัฒนาสามปี และแผนการดำเนินงานของเทศบาลตำบลนาสาร
๑.๓ ขั้นตอนการจัดทำแผนยุทธศาสตร์การพัฒนา
	ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.๒๕๔๘ หมวด ๓ ข้อ ๑๖ การจัดทำแผนยุทธศาสตร์การพัฒนาให้ดำเนินการ ดังนี้
	(๑) คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางในการจัดทำแผนยุทธศาสตร์การพัฒนา โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนชุมชนมาพิจารณาประกอบการจัดทำแผนยุทธศาสตร์การพัฒนา
	(๒) คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูล นำมาวิเคราะห์เพื่อจัดทำร่างแผนยุทธศาสตร์การพัฒนาแล้วเสนอคณะกรรมการพัฒนาท้องถิ่น
	(๓) คณะกรรมการพัฒนาท้องถิ่นพิจารณาร่างแผนยุทธศาสตร์การพัฒนา เพื่อเสนอผู้บริหารท้องถิ่น
	(๔) ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนาและประกาศใช้แผนยุทธศาสตร์การพัฒนา

 (
แผนผังขั้นตอนการจัดทำแผนยุทธศาสตร์การพัฒนา
)
           

 (
ประชุมประชาคม ส่วนราชการต่างๆเพื่อรับทราบข้อมูล ปัญหาความต้องการนำมากำหนดแนวทางการจัดทำแผนยุทธศาสตร์
) (
คณะกรรมการพัฒนาท้องถิ่น
)
                      


 (
รวบรวมแนวทาง วิเคราะห์ข้อมูล เพื่อจัดทำร่างแผนฯ
และเสนอร่างแผนยุทธศาสตร์การพัฒนา
) (
คณะกรรมการสนับสนุนการจัดทำแผนพัฒนาท้องถิ่น
)



 (
พิจารณาร่างแผนยุทธศาสตร์ฯ เพื่อเสนอต่อผู้บริหารท้องถิ่น
)
 (
คณะกรรมการพัฒนาท้องถิ่น
)


 (
พิจารณาอนุมัติร่างแผนยุทธศาสตร์การพัฒนา
) (
ผู้บริหารท้องถิ่น
)


 (
ประกาศใช้แผนยุทธศาสตร์การพัฒนา
)

๑.๔  ประโยชน์ของการจัดทำแผนยุทธศาสตร์การพัฒนา
       การวางแผนและการจัดทำแผนยุทธศาสตร์ที่ดีย่อมส่งผลให้เกิดประโยชน์ดังต่อไปนี้
		(1) บรรลุจุดมุ่งหมาย (Attention of Objectives) การวางแผนและการจัดทำแผนยุทธศาสตร์การพัฒนาท้องถิ่น ทุกครั้งจะมีจุดหมายปลายทาง เพื่อให้เทศบาลตำบลนาสารหรือองค์กรบรรลุจุดมุ่งหมายที่กำหนด เป็นงานขั้นแรกของการวางแผน ถ้าจุดมุ่งหมายที่กำหนดมีความชัดเจน จะทำให้การบริหารแผนมีทิศทางมุ่งตรงไปยังจุดมุ่งหมาย ที่กำหนดไว้ได้อย่างสะดวกและเกิดผลดี
		(2) ประหยัด (Economical Operation) การจัดทำยุทธศาสตร์การพัฒนาท้องถิ่นเป็นการใช้สติปัญญาเพื่อคิดวิธีการให้เทศบาลตำบลนาสาร สามารถบรรลุถึงวัตถุประสงค์ที่คาดการณ์ไว้ทำให้เกิดประสิทธิภาพ มีการประสานงานและร่วมกิจกรรม ที่ดำเนินมีความต่อเนื่อง ก่อให้เกิดความเป็นระบบ ทำให้การใช้ประโยชน์จากทรัพยากรต่าง ๆ เกิดความคุ้มค่า นับว่าเป็นการลดต้นทุนที่ดีก่อให้เกิดการใช้งบประมาณอย่างคุ้มค่า
		(3) ลดความไม่แน่นอน (Reduction of Uncertainty) การจัดทำแผนยุทธศาสตร์พัฒนาท้องถิ่นช่วยลดความไม่แน่นอนในอนาคต เพราะการวางแผนยุทธศาสตร์ เป็นงานที่เกี่ยวข้องกับการคาดการณ์ล่วงหน้าเหตุการณ์ในอนาคตการจัดทำแผนยุทธศาสตร์ที่มีประสิทธิภาพ เป็นผลมาจากการวิเคราะห์พื้นฐานของข้อเท็จจริงที่ปรากฏขึ้น แล้วทำการคาดคะเน วิเคราะห์เหตุการณ์ในอนาคตและหาแนวทางพิจารณาป้องกันเหตุการณ์ไม่แน่นอนที่จะเกิดขึ้นไว้แล้ว
		(4) เป็นเกณฑ์ในการควบคุม (Basis of control) การจัดทำแผนยุทธศาสตร์การพัฒนา
ท้องถิ่นช่วยให้ผู้บริหารได้กำหนดหน้าที่การควบคุมขึ้น ทั้งนี้การวางแผนและการควบคุมเป็นสิ่งที่แยกกันไม่ออกเป็นกิจกรรรมที่ดำเนินการควบคู่กัน อาศัยซึ่งกันและกัน คือ ถ้าไม่มีการวางแผนก็ไม่สามารถมีการควบคุม กล่าวได้ว่าแผนยุทธศาสตร์การพัฒนา สามารถกำหนดจุดมุ่งหมายและมาตรฐานการปฏิบัติงานในหน้าที่การควบคุม
		(5) ส่งเสริมให้เกิดนวัตกรรมและการสร้างสรรค์ (Encourages innovation and Creativity) การจัดทำแผนยุทธศาสตร์การพัฒนาท้องถิ่น เป็นพื้นฐานในด้านการตัดสินใจ และเป็นสิ่งที่ช่วยให้เกิดแนวความคิดใหม่ ๆ (นวัตกรรม) และความคิดสร้างสรรค์ทั้งนี้เนื่องจากขณะที่ฝ่ายบริหารจัดการ มีการวางแผนกัน เป็นการระดมความรู้ สติปัญญาของคณะผู้ทำงาน ให้เกิดความคิดใหม่ ๆ และความคิดสร้างสรรค์ นำมาใช้ประโยชน์ และยังเป็นการสร้างทัศนคติการมองอนาคตระหว่างคณะผู้บริหาร ข้าราชการและพนักงาน ในการร่วมพัฒนาท้องถิ่น
		(6) พัฒนาแรงจูงใจ (Improves Motivation) การจัดทำแผนยุทธศาสตร์ที่ดีจะเป็นการบ่งชี้ให้เห็นถึงความร่วมแรง ร่วมใจในการท างานของคณะผู้บริหาร และยังเป็นการสร้างแรงจูงใจให้เกิดขึ้นการพัฒนาแรงจูงใจเป็นเครื่องมือที่ดีสำหรับผู้บริหารในอนาคต

		(7) พัฒนาการแข่งขัน (Improves Competitive Strength) การจัดทำแผนยุทธศาสตร์การพัฒนาท้องถิ่นที่มีประสิทธิภาพ ทำให้องค์กรมีการแข่งขันกันมากกว่าองค์กรที่ไม่มีการวางแผนหรือมีการวางแผน ที่ขาดประสิทธิภาพ ทั้งนี้เพราะการวางแผนจะเกี่ยวข้องกับการขยายขอบข่ายการทำงานเปลี่ยนแปลงวิธีการทำงาน ปรับปรุงสิ่งต่าง ๆ ให้ทันต่อการเปลี่ยนแปลงที่จะเกิดขึ้นในอนาคต
		(8) ทำให้เกิดการประสานงานที่ดี(Better Coordination) การจัดทำแผนยุทธศาสตร์การพัฒนาท้องถิ่นได้สร้างความมั่นใจในเรื่องเอกภาพที่จะบรรลุจุดมุ่งหมายขององค์กร ทำให้โครงการ/กิจกรรมต่างๆ ที่จัดวางไว้มุ่งไปสู่จุดมุ่งหมายเดียวกันขององค์กร
		แผนยุทธศาสตร์การพัฒนาเป็นเครื่องมือที่กำหนดแนวทางหรือวิธีการดำเนินงานเพื่อช่วยให้เทศบาลตำบลนาสารสามารถนำไปใช้เป็นแนวทางในการปฏิบัติงานตามที่ได้วางแผนไว้ให้สามารถบรรลุตามเป้าหมายได้อย่างมีประสิทธิภาพทั้งด้านงบประมาณและการจัดสรรทรัพยากร เพื่อให้เกิดความเป็นธรรม ครอบคลุมทั้งตำบล และเกิดประโยชน์สูงสุดแก่ประชาชน 

